Diari Oficial de la Generalitat Valenciana


Sumari del DOGV 8493, del 25-02-2019 (2019/1796)

DECRET 21/2019, de 15 de febrer, del Consell, pel qual es modifica el Decret 148/2018, de 14 de setembre, del Consell, pel qual es modifica el Decret 98/1995, de 16 de maig, del Govern Valencià, i pel qual s'aproven les normes de seguretat en prevenció d'incendis forestals a observar en l'ús festivorecreatiu del foc en sòl forestal, confrontant o amb una proximitat inferior a 500 metres de terreny forestal.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2019/02/15/21/dof/vci/html**

### Dades del document

Número de DOGV
:   8493

Data del DOGV
:   25-02-2019

Secció del DOGV
:   I. DISPOSICIONS GENERALS

Número del document
:   2019/1796


Data del document
:   15-02-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * política forestal
    * vehicle de motor
    * reglament administratiu
    * incendi
    * muntanya privada
    * propietat forestal
    * lluita contra incendis
    * muntanya
    * legislació

DECRET 21/2019, de 15 de febrer, del Consell, pel qual es modifica el Decret 148/2018, de 14 de setembre, del Consell, pel qual es modifica el Decret 98/1995, de 16 de maig, del Govern Valencià, i pel qual s'aproven les normes de seguretat en prevenció d'incendis forestals a observar en l'ús festivorecreatiu del foc en sòl forestal, confrontant o amb una proximitat inferior a 500 metres de terreny forestal. [2019/1796]  
  
  
PREÀMBUL  
  
El Decret 148/2018, de 14 de setembre, del Consell, pel qual es modifica el Decret 98/1995, de 16 de maig, del Govern Valencià, i pel qual s'aproven les normes de seguretat en prevenció d'incendis forestals a observar en l'ús festivorecreatiu del foc en sòl forestal, adjacent o amb una proximitat inferior a 500 metres de terreny forestal, es va publicar en el DOGV número 8408, de 23 d'octubre de 2018.  
  
Mitjançant aquest decret, els ajuntaments amb festes locals o d'arrelada tradició cultural declarades com a festes d'interés turístic de la Comunitat Valenciana, en virtut del que estableix el Decret 119/2006, de 28 de juliol, regulador de les declaracions de festes, itineraris, publicacions i obres audiovisuals d'interés turístic de la Comunitat Valenciana, les declarades d'interés turístic per l'Estat en el marc de les seues competències, així com les inscrites en l'Inventari General de Patrimoni de la Comunitat Valenciana o en altres inventaris sectorials de béns immaterials no inclosos en l'Inventari General de Patrimoni de la Comunitat Valenciana, tots dos gestionats per la conselleria competent en matèria de cultura, en virtut del que s'estableix en la Llei 4/1998, d'11 de juny, de la Generalitat, del Patrimoni Cultural Valencià i en el Decret 62/2011, de 20 de maig, del Consell, pel qual es regula el procediment de declaració i el règim de protecció dels béns de rellevància local, podien sol·licitar l'autorització, de forma excepcional de l'emplaçament més adequat per al muntatge de l'esdeveniment en qüestió, des del punt de vista de la minimització del potencial risc d'ignició i propagació del foc a les masses forestals confrontants.  
  
Cada emplaçament autoritzat serà inscrit en el Registre d'emplaçaments per a actes i festejos tradicionals que poden usar foc o artefactes pirotècnics en sòl forestal, adjacent o amb una proximitat inferior a 500 metres de terreny forestal, i una vegada autoritzat l'emplaçament, l'ajuntament promotor comunica prèviament, mitjançant declaració responsable, l'organització de l'esdeveniment concret.  
Ja que el procés per a declaració o la inclusió de les festes en els diferents registres pot provocar dificultats tècniques i organitzatives en els òrgans competents, es considera urgent i necessari establir un període transitori per a l'entrada en vigor de les previsions de la disposició final segona.  
Per això s'habilita un període transitori d'un any des de la publicació d'aquest decret, durant el qual els ajuntaments afectats, i només en relació amb el procediment de l'autorització de l'emplaçament dels esdeveniments per a festes locals o d'arrelada tradició cultural, podran acollir-se al procediment de sol·licituds puntuals d'autorització existent a l'entrada en vigor del Decret 148/2018, sempre que no hagen obtingut resposta de la seua sol·licitud de declaració o i inscripció en els registres indicats en paràgraf segon de la lletra g) de l'apartat 1 de l'article 146 del Decret 98/1995, 15 dies abans de data de la celebració de l'esdeveniment.  
Podran tramitar la corresponent sol·licitud puntual d'autorització de l'esdeveniment en les direccions territorials de la conselleria amb competència en matèria de prevenció d'incendis forestals, d'acord amb el procediment anterior a la publicació del Decret 148/2018, complint, en tot cas, els requisits establerts en l'annex II i III.  
Aquest decret s'adequa als principis de bona regulació als quals fa referència l'article 129.1 de la Llei 39/2015, d'1 d'octubre, del procediment administratiu comú de les administracions públiques, perquè la introducció d'aquest període transitori no exclou la possibilitat que les sol·licituds cursades pels ajuntaments per a l'autorització dels emplaçaments, sinó que habilita un procediment alternatiu per al cas concret d'aquelles sol·licituds presentades conformement al Decret 148/2018 i que, 15 dies abans de la data de l'esdeveniment, no hagen sigut resoltes, sense reduir normes de seguretat en prevenció d'incendis forestals a observar en l'ús festiu recreatiu del foc.  
  
Així mateix, es fa constar que aquesta norma està inclosa com una de les iniciatives reglamentàries a tramitar per aquesta conselleria en el marc del Pla normatiu de l'Administració de la Generalitat 2019, aprovat per Acord del Consell, de 21 de desembre de 2018.  
Per tot l'anterior, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Medi Ambient, Canvi Climàtic i Desenvolupament Rural, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del 15 de febrer de 2019  
  
  
DECRETE  
  
Article únic  
Modificació del Decret 148/2018, de 14 de setembre, del Consell, pel qual es modifica el Decret 98/1995, de 16 de maig, del Govern Valencià, i pel qual s'aproven les normes de seguretat en prevenció d'incendis forestals a observar en l'ús festivorecreatiu del foc en sòl forestal, adjacent o amb una proximitat inferior a 500 metres de terreny forestal.  
S'aprova afegir una disposició transitòria única, el text de la qual consta en l'annex, al Decret 148/2018, de 14 de setembre, del Consell.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions d'igual o inferior rang que s'oposen al que es disposa en aquest decret.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 15 de febrer de 2019  
  
El president de la Generalitat,  
XIMO PUIG I FERRER  
  
Consellera d'Agricultura, Medi Ambient,  
Canvi Climàtic i Desenvolupament Rural,  
ELENA CEBRIÁN CALVO  
  
  
ANNEX  
  
«Disposició transitòria única. Règim transitori  
S'habilita un període transitori que finalitza el 23 d'octubre de 2019, per a les entitats locals que celebren festes d'arrelada tradició cultural amb l'ús festivo-recreatiu del foc, al fet que es refereix el paràgraf segon de la lletra g) de l'apartat 1 de l'article 146 del Decret 98/1995, de 16 de maig, del Govern Valencià, pel qual s'aprova el reglament de la Llei 3/1993, de 9 de desembre, Forestal de la Comunitat Valenciana, que hagen sol·licitat les declaracions o inscripcions en els registres corresponents, i que en el termini de quinze dies abans de la celebració de l'esdeveniment no han rebut la resolució de declaració o d'inscripció, podran tramitar-la corresponent sol·licitud puntual d'autorització de l'esdeveniment en les direccions territorials de la conselleria amb competència en matèria de prevenció d'incendis forestals, d'acord amb el procediment anterior a la publicació del present decret, complint, en tot cas, els requisits establerts en els annexos II i III.»


Còpia Permalink ELI